
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5615 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναγνώριση ιδιωτικού φορέα παροχής υπηρεσι¬ 
ών επαγγελματικής εκπαίδευσης κρεοπωλών. 

2 Καθορισμός ωραρίου εργασίας σε 24ωρη βάση και 
κατά τις Κυριακές και εξαιρέσιμες η μέρες των Κτηνι¬ 
άτρων του Τμήματος Κτηνιατρικής της Διεύθυνσης 
Αγροτικής Οικονομίας και Κτηνιατρικής της Π.Ε. Κα¬ 
στοριάς της Περιφέρειας Δυτικής Μακεδονίας. 

3 Δημοσίευση της υπ' αριθμ. 381/2018 απόφαση 
του Δ.Σ. της ΔΕΥΑΜΒ, η οποία εκγρίθηκε με την 
υπ' αριθμ. 669/2018 απόφαση του Δ.Σ. του Δή¬ 
μου Βόλου περί «Συγκρότησης μη αμειβόμενης 
επιτροπής κρίσης και λήψης αποφάσεων επί αιτη¬ 
μάτων καταναλωτών - πελατών της ΔΕΥΑΜΒ και 
καθορισμός αρμοδιοτήτων της». 

ΑΠΟΦΑΣΕΙΣ 

Αριθ. 548/170274 (1) 

Αναγνώριση ιδιωτικού φορέα παροχής υπηρε¬ 
σιών επαγγελματικής εκπαίδευσης κρεοπωλών. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Της παραγράφου 1 ατου άρθρου 18 του ν. 1790/1988 
«Οργάνωση και λειτουργία Οργανισμού Ελληνικών Γεωρ¬ 
γικών Ασφαλίσεων και άλλες διατάξεις» (ΑΊ 34), όπως 
προστέθηκε με το άρθρο 20 του ν. 4492/2017 (ΑΊ 56). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
Όργανα» (Α'98). 

γ) Του π.δ. 126/2000 «Όροι και προϋποθέσεις επαγ¬ 
γελματικής εκπαίδευσης των υποψηφίων κρεοπωλών 
και εκδοροσφαγέων» (ΑΊ 11). 


2. α) του π.δ. 97/2017(Α' 138) «Οργανισμός Υπουργείου 
Αγροτικής Ανάπτυξης και Τροφίμων». 

β) Του π.δ. 88/29-08-2018 «Διορισμός Υπουργών, Ανα¬ 
πληρωτών Υπουργών και Υφυπουργών» (ΑΊ60). 

γ) Την υπ'αριθ. 2428/119952/2018 (Β'3936) Απόφα¬ 
ση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων». 

3. α) Του π.δ. 18/2018 (Α'31) «Οργανισμός Υπουργείου 
Παιδείας, Έρευνας και Θρησκευμάτων». 

β)Του Π.Δ. 125/5-11-2016 «Διορισμός Υπουργών, Ανα¬ 
πληρωτών Υπουργών και Υφυπουργών» (Α'210). 

γ)Την αριθ. 1376/13948/2017 απόφαση «Μεταβίβαση 
του δικαιώματος υπογραφής με εντολή Υπουργού στους: 
Γενικό Γραμματέα, Γεν γραμματέα Αγροτικής Πολιτικής 
και Διαχείρισης Κοινοτικών Πόρων, Προϊσταμένους Γε¬ 
νικής Δ/νσης, Προϊσταμένους Δ/νσης,Προϊσταμένους 
Τμήματος και Υπεύθυνους Γραφείου του Υπουργείου 
Αγροτικής Ανάπτυξης και Τροφίμων» (Β' 395). 

4. α) Το με αριθ. πρωτ. 717/1-12-2017, αίτημα της σχο- 
λής-ατομικής επιχείρησης με την Επωνυμία ΠΕΡΙΣΤΕΡΙ- 
ΔΗ ΙΩΑ. ΜΑΓΔΑΛΗΝΗ, προς τη Δ/νση Κτηνιατρικής του 
ΥΠΑΑΤ. 

β)Το με αριθ. πρωτ. 1374/101153/17-7-2018 έγγραφο 
του Τμήματος Σφαγείων της Διεύθυνσης Κτηνιατρικής 
Δημόσιας Υγείας του Υπουργείου Αγροτικής Ανάπτυ¬ 
ξης και Τροφίμων, με το οποίο η εν λόγω Υπηρεσία 
συμφωνεί ως προς την αναγνώριση του περιεχομένου 
των σπουδών της ως άνω σχολής-ατομικής επιχείρησης. 
γ)Το από 30-10-2018 ενημερωτικό-εισηγητικό σημείωμα 
της Διεύθυνσης Έρευνας, Καινοτομίας και Εκπαίδευσης 
του Υπουργείου Αγροτικής Ανάπτυξης και Τροφίμων. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε 

ΑΡΘΡΟ ΜΟΝΟ 

1.Η ατομική επιχείρηση με την επωνυμία ΠΕΡΙΣΤΕΡΙΔΗ 
ΙΩΑ. ΜΑΓΔΑΛΙΝΗ, η οποία εδρεύει στο Ρέθυμνο Κρήτης, 
επί της οδού Καποδιστρίου και Ούλαφ Πάλμε 38 και δρα¬ 
στηριοποιείται στην παροχή υπηρεσιών επαγγελματικής 
εκπαίδευσης κρεοπωλών, αναγνωρίζεται ως αντίστοιχη 
των Σχολών Επαγγελμάτων Κρέατος του Υπουργείου 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5615/13.12.2018 


Αγροτικής Ανάπτυξης και Τροφίμων για το επάγγελμα 
του κρεοπώλη (π.δ. 126/2000). 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2018 

Οι Υπουργοί 

Παιδείας, Έρευνας Αγροτικής Ανάπτυξης 

και Θρησκευμάτων καιΤροφίμων 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΣΤΑΥΡΟΣ ΑΡΑΧΩΒΙΤΗΣ 

Υφυπουργός 

Αγροτικής Ανάπτυξης καιΤροφίμων 

ΒΑΣΙΛΕΙΟΣ ΚΟΚΚΑΛΗΣ 


Αριθμ. 201433 (2) 

Καθορισμός ωραρίου εργασίας σε 24ωρη βάση 
και κατά τις Κυριακές και εξαιρέσιμες ημέρες των 
Κτηνιάτρων του Τμήματος Κτηνιατρικής της Διεύ¬ 
θυνσης Αγροτικής Οικονομίας και Κτηνιατρικής 
της Π.Ε. Καστοριάς της Περιφέρειας Δυτικής Μα¬ 
κεδονίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1.1. Τις διατάξεις: 

α) Του άρθρου 280 του ν. 3852/2010 (ΦΕΚ 87/τ.Α7 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης- Πρόγραμμα Καλλικράτης». 

β) Του π.δ./τος 141/2010 (ΦΕΚ 234/τ.Α727-12-2010) 
«Οργανισμός της Αποκεντρωμένης Διοίκησης Ηπείρου- 
Δυτικής Μακεδονίας». 

γ) Του άρθρου 36 του ν. 3584/2007 (ΦΕΚ 143/τ.Α7 

28- 6-2007) «Κώδικας Κατάστασης Δημοτικών και Κοινο¬ 
τικών Υπαλλήλων». 

δ) Της παρ. 1 του άρθρου 23 του ν. 1735/1987 (ΦΕΚ 
195/Α ) «Προσλήψεις στο Δημόσιο Τομέα, κοινωνικός 
έλεγχος στη δημόσια διοίκηση, πολιτικά δ/τα και άλλες 
διατάξεις». 

ε) Τις διατάξεις της παρ.6 του άρθρου 1 της από 

29- 12-1980 πράξεως νομοθετικού περιεχομένου του 
Προέδρου της Δημοκρατίας «Περί καθιερώσεως πεν¬ 
θημέρου εβδομάδος εργασίας των δημοσίων εν γένει 
υπηρεσιών και ρυθμίσεις συναφών θεμάτων» που κυρώ¬ 
θηκε με το άρθρο πρώτο του ν. 1157/1981 (ΦΕΚ ΑΊ26). 

στ) Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα κυβερνητικά 
όργανα», που κυρώθηκε με το άρθρο πρώτο του π.δ/τος 
63/2005 (ΦΕΚ 98/τ.Α722-4-2005). 

ζ) Της παρ. 3 του άρθρου 2 της υπ' αριθ. ΔΙΑΔΠ/Γ2γ/ 
ΟΙΚ. 1692/2006 (ΦΕΚ 769/Β /27-6-2006) «Καθιέρωση 
ωρών προσέλευσης και αποχώρησης των υπαλλήλων 
των δημοσίων υπηρεσιών και των ΝΠΔΔ». 


η)Τηνυπ'αριθ.ΔΙΑΔΠ/ΦΒ 1/14757/25-7-2011 (ΦΕΚ 1659/ 
τ.Β /26-7-2011) απόφαση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης, περί 
τροποποίησης της υπ' αριθ. ΔΙΑΔΠ/Γ2γ/οικ/1692/27-6- 
2006 (ΦΕΚ Β 7769) απόφασης περί καθιέρωσης ωρών 
προσέλευσης και αποχώρησης των υπαλλήλων των 
δημοσίων υπηρεσιών και των ΝΠΔΔ. 

θ) Τη με αριθμ. 13912/15-05-2017 απόφαση του 
Υπουργού Εσωτερικών (ΦΕΚ 250/τ.Υ.Ο.Δ.Δ./26-05-2017) 
με την οποία διορίστηκε Συντονιστής της Αποκεντρωμέ¬ 
νης Διοίκησης Ηπείρου - Δυτικής Μακεδονίας ο Μιχελά- 
κης Βασίλειος του Πολύκαρπου. 

ι) Την αριθμ.ΔΙΑΔΠ/Γ2γ/4595/21 -2-2007 (ΦΕΚ 293/ 
τ.Β'/5-3-2007) απόφαση του Υπουργού Εσωτερικών, 
Δημόσιας Διοίκησης και Αποκέντρωσης, περί «μεταβίβα¬ 
σης στους Γενικούς Γραμματείς Περιφερειών, της αρμο¬ 
διότητας για τον καθορισμό του ωραρίου εργασίας σε 
24ωρη βάση καθώς και κατά τις Κυριακές και εξαιρέσιμες 
ημέρες, των υπαλλήλων που εργάζονται στις ελεγκτικές 
υπηρεσίες των Νομαρχιακών Αυτοδιοικήσεων. 

κ) Την αριθμ. ΔΙΑΔΠ/Γ2γ/22777/08-09-2008 έγγραφο 
του Υπουργείου Εσωτερικών περί «παροχής υπηρεσιών 
πέραν του κανονικού ωραρίου εργασία και κατά τις Κυ¬ 
ριακές και εξαιρέσιμες ημέρες». 

2. Το αριθμ. 215079/13723/26-11 -2018 έγγραφο του 
Τμήματος Κτηνιατρικής της Διεύθυνσης Αγροτικής Οι¬ 
κονομίας και Κτηνιατρικής της Π.Ε. Καστοριάς της Πε¬ 
ριφέρειας Δυτικής Μακεδονίας, με το οποίο ζητήθηκε 
ο καθορισμός του ωραρίου εργασίας των Κτηνιάτρων 
που υπηρετούν στη Διεύθυνση Αγροτικής Οικονομίας 
και Κτηνιατρικής Π.Ε. Καστοριάς/Τμήμα Κτηνιατρικής 
σε 24ωρη βάση, καθώς και κατά τις Κυριακές και εξαι¬ 
ρέσιμες ημέρες, για την αντιμετώπιση αυξημένων υπη¬ 
ρεσιακών αναγκών. Η εν λόγω Υπηρεσία ως ελεγκτική 
Υπηρεσία μεταξύ άλλων διενεργεί και ελέγχους τρο¬ 
φίμων ζωικής προέλευσης σε διάφορα καταστήματα, 
εκδηλώσεις πανελλήνιας εμβέλειας (πνθΓ ρθίΤγ Νεστορί- 
ου), εμποροπανηγύρεις, πολιτιστικές εκδηλώσεις, κ.λ.π. 
του Ν. Καστοριάς κατά τις απογευματινές και νυχτερινές 
ώρες, Κυριακές και εξαιρέσιμες ημέρες. 

3. Την υπ'αριθ. 214048/18134/23-11-2018 βεβαίωση 
πίστωσης του Τ μήματος Λογιστικής και Οικονομικής Δια¬ 
χείρισης της Π.Ε. Καστοριάς της Περιφέρειας Δυτικής 
Μακεδονίας, αποφασίζουμε: 

Καθορίζουμε ωράριο λειτουργίας για το έτος 2019 
σε 24ωρη βάση και κατά τις Κυριακές και εξαιρέσιμες 
ημέρες, των Κτηνιάτρων που υπηρετούν στο Τμήμα 
Κτηνιατρικής της Διεύθυνσης Αγροτικής Οικονομίας 
και Κτηνιατρικής της Π.Ε. Καστοριάς της Περιφέρειας 
Δυτικής Μακεδονίας. 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη στον 
προϋπολογισμό της Π.Ε. Καστοριάς Περιφέρειας Δυτι¬ 
κής Μακεδονίας, οικονομικού έτους 2019, στον οποίο 
υπάρχουν εγγεγραμμένες πιστώσεις στους ΚΑΕ 0511, 
ποσού 12.000,00 € και ΚΑΕ 0512, ποσού 19.000,00 €, 








Τεύχος Β'5615/13.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ενώ έχει ληφθεί μέριμνα να υπάρχει πρόβλεψη στους 
αντίστοιχους προϋπολογισμούς και για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 7 Δεκεμβρίου 2018 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 2743/153865 (3) 

Δημοσίευση της υπ'αριθμ. 381/2018 απόφαση 
του Δ.Σ. της ΔΕΥΑΜΒ, η οποία εκγρίθηκε με την 
υπ' αριθμ. 669/2018 απόφαση του Δ.Σ. του Δή¬ 
μου Βόλου περί «Συγκρότησης μη αμειβόμενης 
επιτροπής κρίσης και λήψης αποφάσεων επί αι¬ 
τημάτων καταναλωτών - πελατών της ΔΕΥΑΜΒ 
και καθορισμός αρμοδιοτήτων της». 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΕΥΘΥΝΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Τις διατάξεις του π.δ. 138 / 2010 (ΦΕΚ 231/τ.Α7 
27-12-2010) «Οργανισμός της Αποκεντρωμένης Διοίκη¬ 
σης Θεσσαλίας - Στερεός Ελλάδος». 

2. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

3. Τις διατάξεις της παρ. 3 του άρθρου 5 «Αρμοδιότη¬ 
τες Διοικητικού Συμβουλίου και Προέδρου αυτού» του 
ν. 1069/1980 «Περί κινήτρων για την ίδρυσιν Επιχειρήσε¬ 
ων Υδρεύσεως και Αποχετεύσεως». 

4. Τις διατάξεις του άρθρου 257 του ν.3463/2006 (ΦΕΚ 
114/2006 τ.Α') «Κώδικας Δήμων και Κοινοτήτων». 

5. Τις διατάξεις του ισχύοντος Κανονισμού Εσωτερικής 
Υπηρεσίας της ΔΕΥΑΜΒ (ΦΕΚ ΒΊ 539/21 -6-2013). 

6. Τις διατάξεις του άρθρου 90 του Κώδικα Νομοθεσί¬ 
ας για τη Κυβέρνηση και τα Κυβερνητικά όργανα, που 
κυρώθηκε με το άρθρο 1 ο του π.δ. 63/2005 (ΦΕΚ Α'98), 
σχετικά με τον έλεγχο δαπανών που προκαλούν οι κα¬ 
νονιστικές διοικητικές πράξεις.) 

7. Τις διατάξεις του αρθρ. 28 του ν. 4325/2015 (ΦΕΚ 47/ 
11.05.2015 τ.Α') «Εκδημοκρατισμός της Διοίκησης- Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 

8. Τ ις διατάξεις του αρθρ. 24 του ν. 4368/2016 (ΦΕΚ 21 / 
21.02.2016 τεύχος Α') «Μέτρα για την επιτάχυνση του 
κυβερνητικού έργου και άλλες διατάξεις.» 

9. Την υπ'αριθμ. 13917/15-05-2017 απόφαση του 
ΥΠ.ΕΣ. (ΦΕΚ 250/τ.Υ.Θ.Δ.Δ./26-05-2017). 

10. Την από 22-8-2018 δήλωση παραίτησης του Αρι¬ 
στείδη Σαββάκη από τη θέση του Προέδρου και μέλους 
του Δ.Σ. της ΔΕΥΑΜΒ καθώς και την αντικατάστασή του 
από τον δημοτικό σύμβουλο Στέργιο Παπαευσταθίου 
(υπ' αριθμ. 583/2018 απόφαση Δ.Σ. Δήμου Βόλου). 


11 .Την υπ'αριθμ. 669/2018 (ΑΔΑ: 7ΧΥ2Ω96-ΑΗΩ) από¬ 
φαση του Δημοτικού Συμβουλίου του Δήμου Βόλου με 
θέμα «Έγκριση της υπ' αριθμ. 381/2018 απόφασης του 
Δ.Σ. της ΔΕΥΑΜΒ περί συγκρότησης μη αμειβόμενης 
επιτροπής κρίσης και λήψης αποφάσεων επί αιτημάτων 
καταναλωτών - πελατών της ΔΕΥΑΜΒ και καθορισμός 
αρμοδιοτήτων της», δημοσιεύουμε: 

Την αριθμ. 381/11 -9-2018 απόφαση του Δ.Σ.τηςΔΕΥ- 
ΑΜΒ, η οποία εγκρίθηκε με την αριθμ. 669/17-9-2018 
απόφαση του Δ.Σ. Δήμου Βόλου περί «Συγκρότησης 
μη αμειβόμενης επιτροπής κρίσης και λήψης απο¬ 
φάσεων επί αιτημάτων καταναλωτών - πελατών της 
ΔΕΥΑΜΒ και καθορισμός αρμοδιοτήτων της», ως εξής: 

1. Αντικαθίσταται το τακτικό μέλος της ως άνω επιτρο¬ 
πής Αριστείδης Σαββάκης από τον Πρόεδρο του Δ.Σ. της 
ΔΕΥΑΜΒ Στέργιο Παπαευσταθίου. 

2. Η συγκρότηση της μη αμειβόμενης Επιτροπής κρί¬ 
σης και λήψης αποφάσεων επί αιτημάτων καταναλω¬ 
τών- πελατών της ΔΕΥΑΜΒ, σύμφωνα με τις διατάξεις 
της παρ. 3 του άρθρου 5 του ν. 1069/1980, κατόπιν της 
προαναφερόμενης αντικατάστασης, έχει ως εξής: 

ΤΑΚΤΙΚΑ ΜΕΛΗ 

• ΠΑΠΑΕΥΣΤΑΘΙΟΥ Στέργιοςτου Ευσταθίου, (Τακτικό 
μέλος και Πρόεδρος του Δ.Σ. ΔΕΥΑΜΒ). 

• ΚΑΠΟΥΡΝΙΩΤΗΣ Μιχαήλ του Ζήση, (Τακτικό μέλος 
και Αντιπρόεδρος Δ.Σ. ΔΕΥΑΜΒ). 

• ΧΑΛΑΡΗ Σοφία του Μιχαήλ, (Τακτικό μέλος Δ.Σ. ΔΕΥ- 
ΑΜΒ). 

Οι ανωτέρω θα αναπληρώνονται από τους αναπληρω¬ 
τές τους στο Δ.Σ. της Επιχείρησης και ειδικότερα: 

ΑΝΑΠΛΗΡΩΜΑΤΙΚΑ ΜΕΛΗ 

• Ο ΠΑΠΑΕΥΣΤΑΘΙΟΥ Στέργιος από την ΜΟΡΦΟΓΙΑΝ- 
ΝΗ Αναστασία του Κων/νου (Αν. μέλος Δ.Σ. ΔΕΥΑΜΒ). 

■ Ο ΚΑΠΟΥΡΝΙΩΤΗΣ Μιχαήλ από τον ΓΑΝΩΤΗ Κων¬ 
σταντίνο του Αποστόλου (Τακτικό μέλος Δ.Σ. ΔΕΥΑΜΒ). 

• Η ΧΑΛΑΡΗ Σοφία από τον ΖΑΡΚΑΔΑ - ΒΕΡΓΗ Απόστο¬ 
λο του Γεωργίου (Αν. μέλος Δ.Σ. ΔΕΥΑΜΒ). 

3. Η επιτροπή θα επιλαμβάνεται σε αιτήσεις καταναλω¬ 
τών - πελατών της ΔΕΥΑΜΒ και θα λαμβάνει αποφάσεις 
στα παρακάτω θέματα, μετά από εισήγηση της αρμόδιας 
οργανικής μονάδας και ειδικότερα: 

■ Απαλλαγή ή μείωση - ρύθμιση τελών υπερκατανά¬ 
λωσης νερού και διόρθωση λογαριασμών. 

■ Απαλλαγή ή μείωση τόκων - ρύθμιση από οφειλές 
τελών Ύδρευσης - Αποχέτευσης και Αρδευσης. 

• Απαλλαγή ή μείωση - ρύθμιση από καταβολή χρη¬ 
ματικών οφειλών από λογαριασμούς Ύδρευσης - Απο¬ 
χέτευσης και Αρδευσης παλαιών τριμήνων και κατάτα¬ 
ξη σε ειδικό μειωμένο τιμολόγιο για ειδικές κατηγορίες 
καταναλωτών. 

• Απαλλαγή από καταβολή παγίων τελών Ύδρευσης - 
Αποχέτευσης και Άρδευσης. 

• Απαλλαγή ή μείωση - ρύθμιση από καταβολή ποσών 
που αφορούν πρόστιμα από αυθαίρετη χρήση των δι¬ 
κτύων Ύδρευσης - Αποχέτευσης και Άρδευσης. 

• Απαλλαγή ή μείωση - ρύθμιση από οφειλές λόγω απο¬ 
καταστάσεων ιδιωτικών βλαβών των δικτύων Ύδρευσης- 
Αποχέτευσης και Άρδευσης. 

• Απαλλαγή ή μείωση - ρύθμιση οφειλών από μετα¬ 
τόπιση παλαιών ιδιωτικών παροχών Ύδρευσης - Απο¬ 
χέτευσης και Αρδευσης που διέρχονται από ξένα οι¬ 
κόπεδα. 

• Έγκριση ή μη χορήγησης αδειών Ύδρευσης - Αποχέ¬ 
τευσης, εκτός οικισμών. 

Η θητεία της ως άνω συσταθείσας επιτροπής ακολου¬ 


θεί τη θητεία του παρόντος Διοικητικού Συμβουλίου της 
Επιχείρησης. 

Από την παρούσα απόφαση δεν προκαλείται δαπάνη, 
σε βάρος του προϋπολογισμού της Δ.Ε.Υ.Α.Μ.Β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Οκτωβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

